Nta rem ai u jahkai hkan na Holon ana htang maja na lam
如何预防家禽霍乱
时间:2014-09-09 00:00:00 来源:德宏团结报
Ana npot: u jahkai Holon(霍乱) ana hpe go u jahkai sai pru ai beshe(败血) ana nga ai, shi go Toshasinpashikan-gyin(多杀性巴氏杆菌) ko nna karot wa ai hkron kap lawan dik ai ana langai mi rai nga ai, u, hkaipyek, shangma, magui u, u ra re u jahkai ni ko lo malong hkron kap chye nga ai.
Ana kumla madung go lawan dik htum ai, lawan ai hte gau-ngui ai lam masum hku nna garan ginghka ton nga ai. Lawan dik htum ai go, galoi mung ningnan byin wa ai hte u ni gahkan galau agrop mat, singko shachyen gumhpuk nna gan si mat, ana kumla ganing re mung go nnga, u nkau migo shong shana sha ushat no sha hkom hpa mung nra rai yang, hpang jahpot si to nga la sai. udi nau lo di ai hte hpum ai u jahkai ni ndai zon chye byin nga ai. Lawan ai go, n-gun nrong ai zon, yup lu, ushat nkam sha bai nkam shamu hkom, u mun ni mung tsip tsip rai, gahtet tso shadang 42-44℃ du, ana byin ai u ni myiprui si lui, n-gup hte ladi hkan ano kap, nsa sa lawan, jahkru u bo gangat gadau nna ga de ahtu wa, uhkyi mung nsam htoi ai hte htoi tsit re byep chye rai nga ai. Gau-ngui ai go, jahtum do de wa byin ai rai nga ai. Lo malong go lawan ai ana ko nna bai galai byin wa ai re, ana kumla go u shat atsom nsha, lasi lamun rai, kan mase rai nga ai. Ana byin galu wa ai hte go shamu hkom yak, hkum hpam mat, hkrihkro ni pum wa, gahtet wa. u nkau go nsa sa yak, ladi n-gup gata hku ano rai lama ma pru abyi wa rai chye nga ai.
Htang na ladat: Rong yo gonhkang lam hte sanseng lam ni galo du ra ai, u nli nnan la wa ai ten hta atsom shong jep yu, ten masat ton nna htang maja tsi htu rai ai hta n-ga, yong hpe htang lajang lu na hpaji ladat sho ra ai, tsi htu ai shaloi shata 2 a lahta de na u ni hpe, u hkum langai ko Yimyau tsi(疫苗) haushin 1 u hpyi gata e htu ya na, ana ndai byin ai shaloi, lawan ladan rai garan rong tek kau, ana sat, tsi lajang re lam galo ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn ltg_Latn kac_Latn kac_Latn kac_Latn kac_Latn